
RAPORT DE SPECIALITATE
privind aprobarea documentației “Programul de îmbunătățire a eficienței energetice (PIEE)  municipiul Timișoara” prin completare și modificare


Având în vedere Referatul de aprobare a proiectului de hotărâre nr. SC2022-21969/06.09.2022 al Primarului Municipiului Timişoara și Proiectul de hotărâre  privind aprobarea documentației „Programul de îmbunătățire a eficienței energetice (PIEE)  municipiul Timișoara” prin completare și modificare

 Facem următoarele precizări: 
	Conform Legii nr. 121/ 2014 privind eficiența energetică cu modificările și completările ulterioare, art. 9 alin. (20), alin. (21) și alin. (22), se prevăd următoarele obligații pentru autoritățile administrației publice locale:
„(20) Autoritățile administrației publice locale din localitățile cu o populație mai mare de 5.000 de locuitori au obligația sa întocmească programe de îmbunătățire a eficientei energetice in care includ masuri pe termen scurt și masuri pe termen de 3-6 ani.
(21) Autoritățile administrației publice locale din localitățile cu o populație mai mare de 20.000 de locuitori au obligația:
a) să întocmească programe de îmbunătățire a eficienței energetice în care includ măsuri pe termen scurt și măsuri pe termen de 3-6 ani; 
b) să numească un manager energetic, atestat conform legislației în vigoare sau să încheie un contract de management energetic cu o persoană fizică atestată în condițiile legii sau cu o persoana juridică prestatoare de servicii energetice agreată în condițiile legii.
(22) Programele de îmbunătățire a eficienței energetice prevăzute la alin. (20) și alin. (21) lit. a) se elaborează în conformitate cu modelul aprobat de Departamentul pentru Eficiență Energetică și se transmit Departamentului pentru Eficiență Energetică până la 30 septembrie a anului în care au fost elaborate.”
Programul de îmbunătățire a eficienței energetice (PIEE)  municipiul Timișoara a fost întocmit în anul 2017 pe o perioadă de 3 ani . În anul 2021 s-a demarat procedura pentru încheierea unui nou contact în vederea asigurării serviciilor de management energetic . Procedura de achiziție s-a finalizat cu încheierea contractului nr.13 din 27.01.2022 cu societatea FINACON INTERNAȚIONAL CONSULTING SRL. În conformitate cu prevederile acestui contact  societatea a trecut la întocmirea  prin completare și modificare a ” Programului de îmbunătățire a eficienței energetice (PIEE)  municipiul Timișoara”, precum  și întocmirea Raportului de monitorizare a implementării măsurilor incluse în Programul de Îmbunătățire a Eficienței Energetice în Municipiul Timișoara elaborat în anul 2017.
Având în vedere prevederile legale expuse în prezentul raport,  apreciem că proiectul de hotărâre privind aprobarea „Programul de îmbunătățire a eficienței energetice (PIEE)  municipiul Timișoara” prin completare și modificare, îndeplinește condițiile tehnice pentru a fi supus dezbaterii și aprobării plenului Consiliului Local.

ȘEF SERVICIU,                                                         CONSILIER,
                     LUCIAN BUDA                                                       Dănuț POBEGA
                   
                                                                                                               Simona PLEȘCA

